Charles-Henri-Joseph Binet

Charles-Henri-Joseph Binet  (1869–1936) var en av Den katolske kirkes kardinaler, og var erkebiskop av Besançon 1927–1936.

Liv og virke
Bakgrunn
Charles-Henri-Joseph Binet ble født 8. april 1869 i Juvigny, en landsby i departementet Aisne nord i Frankrike, 10 km nord for Soissons, til en bondefamilie. Han gikk først på gutteseminaret til Notre-Dame de Liesse.

Prest
Charles Binet fikk sin filosofiske og teologiske utdannelse i Paris. Han mottok presteordinasjonens sakrament den 22. oktober 1893 og arbeidet deretter som sjelesørger i bispedømmet Soissons. 

Fra 1895 til 1914 foreleste han i katolsk teologi ved hjemmebispedømmets presteseminar, som han også ledet som rektor fra 1909 til 1914. Fra 1900 var han også bispedømmets arkivar.

Under første verdenskrig var han feltprest i den franske hær. 

I 1919 ble han generalvikar og erkediakon for bispedømmet Laon.

Biskop av Soissons
Charles Binet ble den 16. juni 1920 av pave Benedikt XV utnevnt til biskop av Soissons. Charles Binet ble ordinert til biskop den 24. august 1920 av erkebiskopen av Reims, kardinal Louis Luçon. Medkonsekrerende var Joseph-Marie Tissier, biskop av Châlons, og Ernest Auguste Neveux, hjelpebiskop i Reims.

Erkebiskop av Besançon, og kardinal
I oktober 1927 utnevnte pave Pius XI ham til erkebiskop av Besançon, og i desember samme år ble han kreert til kardinal av Pius XI, med Santa Prisca som tittelkirke.

I Besançon gjenåpnet han erkebiskoppelige presteseminar i 1929 og oppmuntret Katolsk Aksjons virke i erkebispedømmet. Etter kanoniseringen av Jeanne-Antide Thouret i januar 1934, innviet han basilikaen i Sancey-le-Long i september 1934.

Charles Binet ble alvorlig syk under et besøk til Roma. Han døde den 15. juli 1936 i Besançon i en alder av 67 år, og ble gravlagt i St-Jean-katedralen der.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Francesco Albani (1720-1803) *1760
 Kardinal Carlo Rezzonico den yngre (1724-1799) *1773
 Kardinal Antonio Dugnani (1748-1818) *1785
 Erkebiskop Jean-Charles de Coucy (1746-1824) *1790
 Kardinal Gustave-Maximilien-Juste de Croÿ-Solre (1773-1844) *1820
 Biskop Charles-Auguste-Marie-Joseph Forbin-Janson (1785-1844) *1824
 Kardinal François-Auguste-Ferdinand Donnet (1795-1882) *1835
 Biskop Charles-Emile Freppel (1827-1891) *1870
 Kardinal Louis-Henri-Joseph Luçon (1842-1930) *1888
 Kardinal Charles-Henri-Joseph Binet (1869-1936) *1920http://www.catholic-hierarchy.org/bishop/bbinet.html, lest 14. november 2020

 Litteratur
 Bibliographie 
 Jules Saincir: Le diocèse de Soissons, 1936
 René Surugue: Les archevêques de Besançon. Biographies et portraits, Besançon, Jacques et Demontrond, 1931, ss 588-600.
 Maurice Rey: Histoire des diocèses de Besançon et de Saint-Claude, Paris, Histoire des diocèses de France, Beauchesne, 1977, ss. 201-207. 
 «Mgr Binet, évêque de Soissons », i Le Pèlerin, nr2258, 4 juillet 1920m s.2
 Vincent Petit; Binet (Charles), i Dominique-Marie Dauzet et Frédéric Le Moigne ({red.): Dictionnaire des évêques de France du XX siéclem Paris, Cerf, 2010, ISBN 978-2204090414 , s. 77-78.

 Referanser 

 Eksterne lenker 
 The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Linjen Rebiba
Kategori:Personer fra departementet Aisne